
E BIDA MISERA8EL 

PA E MUCHA 
MUHERNAN 
NA INDIA 


E persona cu comprendemento y activo riba tereno 
carectativo, Sameer Sam a logra capta cu su camera, un 
imagen di e simbolo di satanas pa casonan arogante y cruel 
cu esnan perteneciendo na e sexo masculino, ta causa na 
mucha muhernan chikito y tambe na esnan joven. Un 
potret abnormal di un mucha muher desnudo di cuatro aña 
cu a ser mara cu cabuya, pasobra segun opinionnan, cu e 
mucha muher aki ta ser ocupa y domina pa diablo. 


Un poco despues cu Sameer a saca e 
potret aki, inmediatamente e la ser 
rondona y ataca, pa e habitantenan 
di e bario ey. Nan a kibra su camera, 
su schouder y tambe tres ribchi di su 
persona. E por a salba su mes for di e 
multitud furioso, como su chofer a 
logra brinda su yudanza, pa e por a 
drenta den su auto di un manera mas 
liher cu tabata posible. E mucha 
muher di apenas cuatro aña cu 
tabata haci falta di cuminda y awa, 
tabata sinta den tur e solo cayente 


sin por a conta riba cualkier ayudo 
dilanti un moske. E mucha muher 
maltrata, cu ningun hende no sa su 
nomber, no por a goza di ningun 
clase di compasion y suerte pa por a 
ser salba. E mucha muher 
desconoci, no tabata gusta pa 
ningun hende den su bario, y 
tampoco por a yega goza di algun 
stimacion, a fayece tres dia despues 
den e pueblo Utter Pradesh-India. E 
mucha muher cu tabata ser 
considera como un ser inhumano, 


mester a pasa tur su sufrimentonan 
den e solo cayente cu su defectonan 
destrasoso, te na momento cu e la 
hala su ultimo rosea. Esaki 
solamente pasobra nan religion ta 
exigi esey. Ta ser comenta, cu e 
mucha muher ey cu no a conoce 
kico di nificacion e palabra piedad 
ta encera, prome cu e la fayece, a ser 
hiba na un moske na unda e criatura 
inocente a ser tortura malamente pa 
e hende hombernan, por a 
core cu e demonionan, cu lo tabata 

biba den su curpa. Cometiendo e 
acto baho ey, e hende hombeman di 
e bario ey a bolbe demostra nan 
caracter cu ta ser desaproba pa tur 
esnan cu ta pertenece di un 
sintimento sagrado. 

E noticia aki un vez mas, a saca mas 
escandalo na claridad pa mundo 
completo. Tambe e personanan di e 
sexo masculino, ta comete actonan 
inperdonabel cu mucha muheman 
joven, pa cual nan no ta goza di 
ningun sorto di aprobacion. 
Muheman joven ta ser exposa pa 
violencia teribel, pa e hende 
hombeman cu ta comete cu tur 
placer y gusto, pa por abusa 
malamente y inhusto, cu e curpa di 
muheman joven. Sameer tocante 
esaki a conta e siguiente: 
“Enverdad, pa loke mi mes a logra, 
pa por a saca potret di e mucha 
muher chikito, ta realizable den ki 
sorto di bida, un ser humano cu a 
nace como un mucha muher, lo ta 
pasando eynan. No tin ningun duda, 
pasobra nunca mi no a yega di mira 
un mucha homber cu ta 
mentalmente handicap, manera si 
nan ta haciendo cu e mucha 
muheman eynan. Pa e hendenan 
eynan, e mucha muheman na India, 


te ainda ta ser considera di menos 
balor cu un mucha homber. Den un 
pais, na unda ta bibando mas cu 
biyones di hende, e mucha 
muheman no ta capaz pa forma nan 
propio destino. Nan ta ser considera, 
cu nan a nace pa traha trabounan di 
cas, soportando tur sorto di abuso, y 
tambe pa comete incest cu nan. Den 
un parti grandi di India, un mucha 
muher tin e obligacion, pa nan por 
cubri cu e gastonan, cu un hogar ta 
pertenece, sin cu nan tin salida. E 
pensamento ta fuerte eynan, cu 
hamas un mucha muher por alcanza 
nan meta y cu solamente nan por 
logra esaki, pa medio di un hende 
homber. Sigur cu esaki ta algo 
incomprendibel, pero ta asina e 
pensamento ta eynan,” Sameer a 
bisa di un manera disgusta. “Nan ta 
keriendo den profundo di nan 
curazon, cu despues cu ta un hende 
homber solamente ta ser permiti, pa 
nan por haci e solemnidad cu e 
mucha muheman pa despues di nan 
morto, hamas nan por regresa na 
mundo atrobe como un mucha 
muher. Na india e rol di un mucha 
muher ta algo hopi simpel, cu ta algo 
imposibel pa por imagina algo asina 
inhusto. Ta hopi facil mes, pa un 


hende homber por grandece su 
hogar y produci baby na cantidad. 
Pasobra, ta con e hende muheman 
por sa delanta, cu ta un mucha 
muher nan lo trece na mundo. E 
hende hombeman ta haci sex sin 
determinacion. Y si e baby cu e 
muher ta cargando den nan barica ta 
un mucha muher, tan pronto cu e 
casa mester yega na altura di esaki, 
inmediatamente e ta percura pa e 
muherser aborta.” 

E costo pa mata un foetus ta costa 
seis dollar. Contraste den un 
matrimonio di un mucha muher cu 
ta pertenece na clasenan mediano, 
esaki lo costa e famianan un suma di 
nobenta dollar. Bo por sinti bo mes 
decepciona na gran parti di India, na 
momento cu bo mester encontra bo 
mes entre e mucha muheman eynan. 
Tin di e mucha muheman cu ya a 
comete seis aborto den nan bida. Ta 
algo tristo pa realisa, con e mucha 
muheman eynan ta ser lubida pa 
husticia. Nan mester biba cu yen di 
dolor bou cualkier frescura di un 
sombra cu nan por encontra. Mucha 
muheman chikito cu ta prostituta 
nan mes, ta biba cu e speranza, pa un 
dia nan por yega na un bida nobo, na 

unda nan tambe lo por goza, di e 
respet sagrado cu nan curpa merece. 
Den e area Prahalpur, por ser 
encontra algun di e mucha 
muheman ey, tambe damanan joven 
sinta riba vloer, trahando joyanan di 
un calidad hopi barata. Esaki ta un 
sorto di cooperativo cu a ser funda, 
na cual nan por logra haya bastante 
placa, p’asina nan por mantene nan 
mes, di un poco di independencia, 
cu nan tambe tin derecho riba esey. 

Nasreen di 19 aña y mama di un yiu 
homber chikito di cinco aña, a conta 
e siguiente di su experencia, como 
un ser femenino na India: “Mi no tin 
ningun sorto di pensamento, pa 
busca un homber pa biba na mi lado. 
Tur loke mi mester haci ta, pa 
percura pa mi mes por para riba mi 
propio pianan. No, mi no ta trata 
mes, pa mi por depende den mi bida, 
riba un hende homber. Esaki nunca! 
Prome cu mi a bin akinan dos aña 
pasa, ainda mi no tabata conoce kico 
e palabra bida ta encera.” Nasreen 
su storia a resona increible, pa por 
kere algo asina. “Mi a casa cu un 
edad hopi joven y mi tabatin 
solamente 12 aña riba e dia ey. Mi 
tata ta un adicto na droga den e parti 
di Muslim, djis un par di miya leu. Y 
mi casa mes, Raisuddimi tabata 10 
aña mas bieu cu mi. E ta un burache 
yladron.” 

Na momento cu e pregunta a ser 
lanza na Masreen, kico a cicatriz 


riba su man drechi y riba su frenta 
tin di nificacion e la contesta: “Pero 
... Bo ta tratando na bin tras di mi 
matrimonio no ta asina? Ta algo 
dificil pa conta mi bida matrimonial 
completo. Pero un bida casa akinan 
ta consisti di sota, injeccion di 
droga, hincamento, soporta mokete 
y hopi mas, pa tortura un bida cu 
casi no conoce final. Ta varios vez 
mes, mi casa kende ta un homber 
hopi desgraciado a bay cera den 
prison, mientras cu mi mes mester a 
bay traha, pa mi por a mantene mi 
famia. Y despues, riba un dia mi a 
ser acerca pa un hende muher. Na 
momento cu e la cera conoci cu mi, e 
la haci mi e siguiente pregunta: “Mi 
por tin e honor pa yuda bo cu algo? 
Pasobra, mi por yuda bo, pa bo por 
gana hopi placa mes den un par di 
dia, y mucho mas di loke 
actualmente bo ta ganando. Y tur 
esaki den un par di ora, sin cu bo 
mester traha duro.” E muher ey 
kende tin un auto hopi luhoso, a hiba 
mi na su cas. E tin un cas hopi grandi 
y bunita. Despues cu e la combersa 
un poco cu mi, e la duna mi algo pa 
bebe. Y despues tambe inespera, e la 
trece un homber pa mi. 

E homber ey for di mi gusto, a viola 
mi sexualmente. Aunke cu mi a 
protesta, e muher a laga e homber 
podera di mi curpa completo. Mi 
tabata grita e muher pa yuda mi. 
Pero e muher ey no a trata na haci 
esey. Solamente e tabata keda mira 


den mi direccion y tabata hari. 
Despues cu e homber a termina di 
goza di mi curpa inhustamente, mi a 
keda bao di yoramento. E muher a 
acerca mi y a bisa mi, cu mi no 
mester haci sifuera cu ainda mi ta un 
mucha muher virgen, y cu mi mester 
continua cu e trabou baho ey. 
Despues cu mi a protesta, e la bisa 
mi, cu si mi no cumpli cu su ordo, cu 
mi lo bay realiza pronto ta cuanto 
poder e tin. E la menaza mi, cu si mi 
no ta dispuesto pa bende mi curpa, 
cu esnan cu kier haci placer cu mi, 
cu e la bay haci un denuncia contra 
mi na husticia. E lo bay denuncia cu 
mi a haci un sorto di trabao locual 
ley no ta permiti. Mi no tabatin 
ningun otro salida mas, Y kico ta di 
mi casa? Ay, esey no ta importa mi 
casa nada toch, con mi a yega na 
placa. Bastante cu mi entrega tur e 
placanan na su persona. Te cu riba 
un dia, mi a tuma e decision pa pone 
mi casa na altura, cu mi no ta desea 
pa gana placa di e manera aki mas. Y 
loke mi no a spera nunca a tuma 
lugar. Mi casa a bira furioso, y a 
acerca mi cu un cabuya, y e la mara 
mi bon fuerte, y despues e la benta 
mi abou riba vloer y a bisa mi: 
“Tende mi bon, kico mi ta bisa bo. 
Como mi señora, bo mester bay di 
acuerdo cu mi y sigui haci e trabou 
cu bo tin como prostituta, o lo mi 
uza e swafel aki y kerosine pa pega 
bo nacandela.” 

“Mi no por a haci nada mas y mi 
mester a obedece mi casa, y sigui cu 
e trabou como prostituta. Tabata cu 
mi 14 aña, ora mi a logra scapa, na 
momento cu mi casa a logra haya sa, 
cu mi ta na estado. E homber 
sinverguenza ey cu ta mi casa a keda 
mira mi cu un cara serio y domina pa 
odio, e la puntra mi: “Asina, bo ta na 
estado? Y mi por haya sa, ta kende ta 
e tata, di e yiu cu bo ta cargando den 
bo barica? Haci liher, muher di 
mierda cu bo ta, y conta mi 
exactamente kende ta e homber cu a 
pone bo cay na estado! ” 

Mescos cu un cantidad grandi di 
mucha muheman, cu ta ser explota 
pa traha como prostituta, Nasreen 
no tabatin e maximo idea ta kende 
por ta e tata di e baby, cu un dia e lo 
trece na mundo. Nasreen a keda 
insola y sin ningun hende cera paden 
di e cas. Su casa kende ta un homber 
burdugo tabata trece droga pe, y 
tambe pa e otronan cu tabata den e 
mesun cas. Ta varios di nan a resulta 
victima di droga, y a haya nan morto 


den e cas di su casa. 

Nasreen ta calcula cu e ta gana 60 
dollar pa luna bendiendo su curpa. 
Mitar di Nasreen su ganashi, tabata 
bay pa Rani di 50 aña di edad, kende 
tin e funcion como su protehador, pa 
nada no pasa cu su persona, na 
momento cu pa pago, e tabata laga 
hombeman goza di su curpa joven. 
Ademas, Rani tin un total di 50 otro 
mucha muher mas, cu ta trahando 
obligatorio como prostituta pa su 
persona. 

Nasreen tocante esaki por a conta e 
siguiente: Nan ta trata nos hopi 
terible mes, y ta exigi hopi mes di 
nos, pa e placa cu nan ta paga nos pa 
nan por haya e diverticion di sex na e 
manera cu nan ta desea. Anochi o 
den marduga y tin biaha hasta te den 
oranan di mainta, na momento cu mi 
termina cu e ultimo cliente, mi ta 
contento atrobe, ora cu mi a yega na 
fin pa e dianan tan largo, cu mi ta ser 
obliga pa soda mi curpa, pa por gana 
un miserable suma. Sa tin 
momentonan, cu e homber cu ta 


proteha mi, sa suta mi sin fin 
solamente pasobra e la haya keho 
for un di e clientenan, cu no a keda 
satisfecho cu mi trabou. E 
clientenan semper ta desea lo mihor 
di bo y nan ta exigi tur clase di trabao 
for di bo, na momento cu nan a paga 
pa haci gozo di bo curpa.” 

E bida pa un gran parti di e 14 miyon 
habitantenan di India mester bin un 
mihoracion. Pero un problema 
soluciona semper ta crea algo otro. 
Problemanan den scuridad tambe ta 
algo, cu merece tur e atencion 
necesario di e autoridadnan 
concemi. Na momento cu durante 
dia, ora cu un di e chofeman mester 
parkeer nan auto den cualkier parti 
di e ciudad, y ta paga e luznan, esaki 
tambe tin su nificacion. E chofeman 
ta dispuesto pa drenta den e mercado 
sexual. E personanan masculino cu 
tin e encargo den nan man di e 
negoshi tan baho, inmediatamente 
ta percura pa despacha un o mas di e 
mucha muhernan, cu tin e 

obligacion pa bay cumpli cu e deseo 
di e chofeman. E polisnan den un 
caso asina no ta tuma ningun accion. 
Nan ta ser cumpra pa e chofeman y e 
polisnan ta keda contento cu nan por 
pone algun placa extra den nan 
cartera. E chofeman por cumpli cu 
nan deseo baho sin ningun sorto di 
preocupacion. Un cantidad di e 
mucha muheman cu ta duna nan 
servicio na e clientenan, ta pesta cu 
e enfermedad HIV/AIDS. Cu e 
enfermedad aki tambe e mucha 
muheman ta duna nan contribucion, 
pa e vims por expande sin ningun 
instancia, pa por cumpli cu nan 
mision mortal. 

Ta ser calcula cu pa aña 2005 e 
poblacion di India lo conoce mucho 
mas caso di Aids cu e continente di 
Africa. Durante di 2110 ta ser 
calcula cu 30 miyon hende lo ta 
victima di Aids. E enfermedad di lo 
peor actualmente den mundo, lo 
percura pa un cantidad di ser 
humano lo ser contamina cu 
HIV/AIDS. Na India e mucha 
muheman cu ta practicando e trabao 
di prostituta, lo percura pa pasa e 
enfermedad ey pa otro. Tur esaki, 
pasobra nan ta ser obliga, pa lucha 
contra e miseria y pobreza cu nan ta 
encontra nan mes aden. 

Sunita, actualmente di 16 aña, 
tabatin solamente su 12 aña na 
momento cu e la cuminza traha 
como sirviente di cas. Riba un dia, e 
yiu homber di E famia na unda e ta 
trahando, a haci e invitacion na 
Sunita pa un comemento na un 
restaurant. Sunita di esaki a conta su 
historia: “Despues cu nos a bandona 
e restaurant, for di mi deseo, e 
mucha homber ey a hiba mi na un 
parque den e ciudad. Prome cu mi a 
realiza bon, cu ya e mucha homber 
ey a cuminza mishi cu mi na 
diferente parti di mi curpa. Mi a 
trata pa kita su mannan grosero, 
pero mi no a logra. E la cuminza 
mishi na e partinan delicado di mi 
curpa, y no a haci ningun sorto di 
caso di mi protestanan. E la bisa mi, 
cu mi mester trata na calma mi mes 
y duna tur mi cooperacion 
necesario, pa e por alcanza su deseo. 


No a dura di e tanto ey, pa e la 
penetra su mes den mi curpa. Mi 
tabata asina inocente ainda, cu mi 
no tabata sa o realiza den kico mi ta 
pasando. Mi a grita y sclama pa 
ayudo, pa e dolor cu mi mester a 
soporta durante e momento terible 
ey. Y esey tambe tabata e 
cuminzamento di tur loke mi ta awe 
como un mucha muher awor di 
diezseis aña di edad. Pa un periodo 
largo, hunto cu tres di su amigonan, 
e tabata abusa di mi curpa 
sexualmente. Tur su tres amigonan 
tambe ta pertenece na hendenan di 
placa. No tabata tin ningun sorto di 
manera, pa mi por a logra salba for 
di nan. Mi tabata ser obliga, pa haci 
tur sorto di cos pa loke nan tabata 
desea. Continuamente, nan tabata 
amenaza mi bisando, cu si mester 
risca na bay conta algo di nan, cu mi 
por conta, cu nan lo mata mi. 

Con mi tata lo reaciona y haci, si 
encaso mi mester pone na altura, cu 
mi ta traha como prostituta? E no lo 
haci mi nada. Bastante cu mi hiba 
tur e placanan pe pa e pagonan cu mi 
ahayapaga.” 

Por ultimo Sunita a logra encontra 
un mucha muher, cu ta trahando 
como un sociale werkster, pa mucha 
muheman cu a encontra nan mes 
den un problema grave. “Ta danki 
na e mucha muher ey, cu mi a 
encontra cu un docter femenino, cu 
ta haci un chequo cada luna cu mi. E 
docter ey a conta mi, cu e risico pa 


mi por haya un enfermedad di caya 
ta hopi grandi mes. Pero kico mi por 
haci mas, si ta pobreza ta obliga mi 
pahaciesaki.” 

E docter femenino ey, ta tene 
encargo cu varios mucha muheman 
joven di e edad di diezun, diezdos y 
dieztres aña. Tur e mucha muheman 
aki pa chikito cu nan por ta, ya ta 
trahando como prostituta. Y cada un 
di e mucha muheman aki tin e 
mesun storia, tocante di un tata cu ta 
bebe hopi y un mama cu tin un 
cantidad di yiu. 

Sameer a conta e siguiente tocante 
esaki: “Ta algo hopi tristo mes, pa 
loke mi propio wowonan a mira 
eynan. Tur esakinan ta tuma lugar 
pa motibonan di hopi factor. 
Mayoman cu ta bende nan yiu 
muher, pa cualkier sorto di tesoro na 
hombeman cu hasta nan no conoce. 
E mayoman no sa mihor. Tur loke 
cu mester ser introduci eynan y ser 
obliga pa cada famia, ta leynan cu 
por balanza igualdad entre homber 
y muher. Pasobra hamas por ta 
asina, cu un mucha muher chikito cu 
ta muriendo, ta ser laga atras dilanti 
un moskee, sin cu ningun hende ta 
saca un man, pa yuda e criatura 
inocente cu no tin ningun sorto di 
culpa cu e la bin na mundo. E 
criatura ey ya no ta na mundo mas, 
pero e sufrimento pa hopi mucha 
muheman lo keda existi na India. 

Wilma Stuart y su yiunan morocho Koen y Tuen. 

Wilma Stuart a bisa: “Na momento cu mi a haya sa e berdad, mi a sinti igual cu mi a ser viola. 


Un pareha inocentemente a bira victima di e test-tub na momento cu e mama kende ta un 
muher blanco a trece dos baby na mundo. Sinembargo, e anochi ey no a resulta favorable 
pa e mama. E docternan di Britania cu ta experto riba e tereno IVF a duna un aviso bon cla, 
cu ningun pareha por ta safe mas, si encaso nan ta desea di trece un baby na mundo, cu 
ayudo di un otro ser masculino, cu no ta nan casa. 


E escandalo di e test-tub, a ser 
participa na momento cu un 
laboratorium pa motibo di error, a 
laga sperma di un homber color scur 
mengua cu sperma di un homber 
blanco. E error indespensable a 
haci, cu ta imposible pa determina 
cual ta e mayoman legal di e 
babynan morocho. Pasobra, ta con e 
mayoman di e baby por acudi na 
registro, pa por skirbi nomber di e 
babynan recien naci? Te ainda, ta 
conoci di solamente dos caso mas 
den mundo di babynan di color scur, 
cu a nace pa medio di un mama 
blanco, cu tambe pa quivocacion a 
haya sperma robez y a nace un baby 
no desea. Expertonan riba e tereno 
aki, actualmente ta tratando pa 
identifica e clinica NHS na unda e 
error a tuma lugar. Y nan ta exigi e 


gobernantenan pa haci un 
investigacion profundo riba sorto di 
clinicanan asina. Profesor Lynn 
Fraser, director di Centro King’s 
College London a admiti e error aki. 
“E problema cu a surgi pa medio di 
un error humano, mester ser tuma cu 
tur seriedad. Ta algo dificil pa traha 
reglamento y leynan, pa evita cu 
sorto di casonan asina no mester 
tuma lugarmas.” 

Tim Hegley, director di clinica 
Electronic Inpertility Network cu ta 
specializa pa yuda muheman cu no 
por yega na haya un baby, a bisa lo 
siguiente tocante e caso aki: 
“Enverdad, cu e caso aki ta un 
desastre sigur y inpordonable loke a 
tuma lugar actualmente y tambe den 
pasado. Pasobra ta seis persona a 
keda malamente perhudica. E dos 


parehanan y e dos babynan. E caso 
aki ta algo hopi serio, pa cual un 
investigacion profundo ta 
necesario. Pasobra, no por ser kita 
afor, cu e pacientenan tin tur nan 
derecho pa haya sa, ta na unda e 
error di e caso aki a principia. E 
pacientenan ta cuminza preocupa pa 
e tratamentonan cu nan a haya, y no 
ta existi ningun sorto di palabra pa e 
clinica por haya un despensacion. 
Un otro experto riba e tereno aki tin 
e siguiente opinion: “E caso aki 
hamas mester muri. Mester trata na 
haci un investigacion di lo mihor pa 
sa ta kico por ta e motibo exacto, di 
ki manera e sperma di un hende 
homber color scur por a fertiliza e 
webonan di e baarmoeder di un 
muher blanco, cu a resulta di ta di un 
pareha di color scur, tur esaki ta algo 

nohustifica.” 

Un di e mamanan cu a ser victima 
por a conta e siguiente: 66 Mi tin tur e 
sintimento berdadero di un mama. Y 
pakico no, si mi a carganan cu tur 
amor den mi barica. Y esaki a haci, 
cu mi a ser mara fuertemente na e 
babynan cu mi a trece na mundo. No 
por ta otro, cu mi ta considera mi 
mes como un mama hopi feliz, 
aunke cu nan color ta diferencia cu 
esun di mi.” 

Sinembargo, e pregunta lo keda 
existi. Ta con e mayoman lo sinti 
nan mes, ora cu despues nan mester 
sali cu nan babynan den un wieg pa 
un paseo? Pasobra esnan, cu no 
conoce e historia berdadero, sigur lo 
hiba di pensamento, cu e muher ey 
mester tabatin un relacion cu un 
homber di color scur. Sigur ta, cu 
mundo completo mester tuma 
preocupacion serio, pa evita cu 
sorto di erroman humano asina 
hamas mester ser comete. Aunke cu 
sorto di casonan ta pasa solamente 
un riba miyon vez, e ta keda algo pa 
condena. E problema grandi 
actualmente ta, ta kendenan en 
realidad ta mayoman berdadero di e 
babynan morocho? E opinion 
general ta, cu corte mester evalua 
esaki pa tuma un decision. 

E promer caso di sorto di erroman 
asina a tuma lugar durante 1993 na 
Hulanda. Akinan a ser envolvi dos 
yiu homber-morocho cu a nace. Un 
di e babynan ta blanco y e otro ta un 
di color preto. Nan ta e yiunan, 
Willem y Wilma Stuart. A sali na 
claridad, cu un di e yiu hombeman a 
ser produci pa e sperma di Willem y 
cu e otro ta e yiu homber biologico 
di Koen, un homber di West India, 


kende ta e donacion di sperma, 
durante e mesun momento den 
Fertility Clinic, cu ta situa na 
Utrecht. E vocero di e clinica 
menciona a expresa, cu ambos 
exemplar mester a tuma lugar pa un 
quivocacion durante e 
menguamento di sperma, promer cu 
e la ser uza pa fertiliza e webonan di 
Wilma, pero cu e error aki no a ser 
realiza, te na momento cu e dos 
babynan aki a nace. Mientras tanto 
rumoman a cuminza circula, cu 
Wilma mester tabatin un homber di 
color scur tambe den su bida. 

Wilma di 40 aña di edad kende a 
tuma un tratamento pa fertiliza, pa 
ocho aña largo promer cu e la duna 
luz, a bisa e siguiente: “Den promer 
instante, mi a kere cu mi yiu Koen, 
tabatin un cuero di color un poco 
mas scur cu su mman homber. Tanto 
ami y Willem tin un gran stimacion 
y amor pa nos yiunan morocho. 
Pero ora cu mi a descmbri cu un di e 
yiunan morocho tin un otro tata, mi 
a sinti mescos cu mi a ser viola 
sexualmente pa un otro homber. Un 
di mi yiunan cu ta di un otro tata, 
sigur pa mi ta algo preocupante. E 
schok cu mi a haya, na momento cu 
mi a ser poni na altura, tabata algo 
cu no tabata existi palabra pa conta 
esaki. Pero e problema grandi mes, a 
principia na momento cu mi yiunan 
tabatin mas o menos dos aña di 
edad. Ta e ora ey, e diferencia grandi 
tabata bon notable tanto pa su mman 
y pa tur nos conociman.” 

Den e ciudad na unda Wilma y 
Willem Stuart ta bibando, nan ta 
conoci, como e tata y e mama di un 
yiu color scur y un blanco. “Ora cu 
nos ta canando den caya, mi dos 
yiunan ta hala hopi atencion di e 
hendenan. Mas tanto mi yiu homber 


Koen kende ta di un color scur. Pero 
despues ora, cu nan mester bira 
grandi, nan mes lo experencia esey.” 
E tata biologico no ta haci ningun 
esfuerzo pa por bira voogd di Koen. 
“Ta algo hopi tristo mes di e tata ey, 
pasobra dia cu Koen mester bira 
grandi, sigur ta cu e lo kier encontra 
cu su tata berdadero. Esaki lo bay 
ser duro pa Koen, como su tata 
berdadero no lo bay haci caso di e 
yiu cu a nace pa medio di su sperma. 
Sigur e tata biologico lo bisa, cu 
Koen a nace pa medio di un error 
humano, pa cual e no lo bay tuma 
ningun responsabilidad.” 

Un di e otro casonan tambe un error 
humano, a tuma lugar cuatro aña 
pasa na New York. E victima ta 
Doris Fasano di 37 aña, un ex 
empleado di banco, cu ta casa 
felizmente cu Richard. Despues di 
cuatro luna cu Doris Fasano tabata 
na estado, e la ser adverti cu e 
posibilidad ta existi, cu e ta 
cargando yiunan morocho di otro 
hende cu posible ta di color scur. 
Durante e mesun periodo, cu Doris 
Fasano a bishita e clinica pa fertiliza 
na Manhattan, tabatin un otro 
pareha, cu tambe a ser atende e 
mesun dia. Un pareha di color scur, 
Deborah Rodgers di 33 aña, un 
exverpleegster hunto cu su casa 
Robert. E clinica a haci un fayo 
barbaro, na momento cu nan a 
mengua e embreyonan di e pareha 
Rogers cu esun di famia Fasano. 
Ambos muher a ser inplanta, cu loke 
nan a kere di tabata nan mes un 
embreyo. Doris Fasano a logra cay 
na estado, mientras cu esaki no 
tabata e caso cu Deborah Rodgers. E 
error a sali na claridad, durante e 
momento cu a ser haci un 

inventario, di e embreyonan cu a 
wordo warda pa un di e docteman. 
Un posible dos embreyo di Deborah 
Rodgers lo a ser implanta den Doris 
Fasano. Ambos pareha a ser informa 
di e error comete. Tanto Deborah 
Rodgers como Doris Fasano tabata 
anhela pa por tin un yiu. Deborah 
Rodgers no a para keto, y e la acerca 
un abogado pa contact e famia 
Fasano, cu si e yiunan morocho cu 
Doris ta cargando ta di dje y cu e kier 
e yiunan si encaso resulta cu ta di dje 
nan ta. Y e babynan a nace. 

Doris Fasano a duna luz na un baby 
blanco y un di color scur. Doris a 
bandona hospital cu dos yiu den un 
condicion perfecto di salud. Doris 
no a keda contento, ora cu un 
demanda a ser haci na su persona, cu 
e mester bai pa haci un DNA Test na 
e clinica. Doris a nenga pa bay haci e 
test ey. Doris hasta a haya miedo, pa 
sali cu su yiu color scur pafor di su 
cas. Un miedo y ansha a podera di 
Doris pa nan no dagvaard su 
persona. Esaki a sigui tuma lugar pa 
lunanan largo, te cu finalmente nan 
a yega na un acuerdo cu famia 
Rodgers. Famia Rodgers tabatin e 
deseo pa por a mira e yiu homber 
color scur di su persona, cu Doris a 
trece na mundo. Doris a dicidi pa 
laga Deborah Rodgers mira su yiu 
homber, bastante cu esaki por tuma 
lugar na su cas. Doris no tabata 
pertenece di ningun sorto di 
confianza, pa bay cu su yiu homber 


di color scur na cas di Deborah. 
Deborah a ser cubri cu emocion, na 
momento cu e la carga e baby color 
scur den su braza y e la bisa su casa: 
“Robert, mi no tin ningun duda, 
pero e baby aki enverdad ta nos yiu. 
Bo tambe no tin e mes un opinion cu 
mi Robert?” 

Doris no a sinti su mes contento cu e 
expresamento di Deborah. E 
expresamento ey a duna Doris di 
compronde, cu e ta enfrentando algo 
delicado. E lo perde e baby color 
scur, cu tanto luna e la carga den su 
barica? 

Doris por a sinti con un ansha a 
podera di su persona, si e no sali 
como triunfador como mama di e 
yiu color scur. 

“Robert,” Deborah a bisa su casa, 
kere mi, pero nos no mester duda 
mas. E yiu aki sigur ta di nos, 
Robert.” Deborah despues a bira su 
cara den direccion di Doris y a bisa: 
“Mira bon y bo mes lo realiza Doris. 
E tin Robert su wowonan, y tambe e 
forma di su cara ta igual cu di 
Robert. No, mi no tin ningun duda 
mas, e baby aki enverdad ta di nos.” 

Famia Fasano y famia Roger tabatin 
dos encuentro mas cu otro. 

No a keda Doris Fasano nada otro pa 
acepta e realidad, na momento cu e 
DNA test a keda completa. Corte 
despues a dicta sentencia na fabor di 
Deborah Rogers. Deborah tin e 
derecho legal, pa keda cu e baby 


color scur. Doris Fasano mester 
entrega e baby color scur na 
Deborah Rogers. 

E dia cu Doris mester a entrega e 
baby color scur na Deborah Rogers 
tabata parce pa Doris igual cu e solo 
a perde su color bunita di oro. 
Tabata sifuera cu e solo tabata mas 
salvahe cu nunca, y cu den cada un 
di su rayonan tabata ser cubri cu 
pena y dolor. Doris y tambe Robert 
riba e dia ey a ser confronta pa un 
tristeza profundo. Ta solamente nan 
lagrimanan por ta e testigo di nan 
sufrimento doloroso. 

Doris Fasano bau di snikmento y cu 
un voz gago a bisa e siguiente na 
Deborah Rogers: “Ta ... Ta na kico 
mi tin di gradici, cu mi a carga e 
baby cu tur amor den mi barica, 
p’awor mi ser descualifica como 
mama? Deborah, bo ta un muher 
curel cu bo actitud inpordonable. 
Un muher cu no conoce piedad. 
Corda bon, cu ta mi a carga e yiu 
cuidadosamente pa lunanan den mi 
barica, p’awor bo ta kita e baby for 
di mi. Ta ami ta su mama berdadero 
yno abo!” 

Na momento cu Deborah y su casa a 
bandona e cas di Doris, cu e baby 
den su braza, Doris a keda bou 
yoramento, ta mirando con e baby 
ora pa ora tabata alehando for di su 
persona. E baby color scur tabata 
mucho chikito, pa por a realiza den 
kico e ta pasando pa laga e muher cu 
a carge pa lunanan largo den su 

barica, pa e por a bin na mundo den 
un condicion completo di salud. 
Sinembargo, Doris a keda bataya cu 
tur su energia y a demanda un caso 
hudicial pa e por haya e derecho, pa 
por bishita e yiu color scur cu e la 
trece namundo. 

Durante e easo cu a bay dilanti 
corte, e abogado di Deborah Rogers 
despues cu e sentencia a tuma lugar 
a bisa: u Nos a yega na un acuerdo, 
cu tanto Doris Fasano y Deborah 
Rogers por biba cu esaki. Aunke cu 
e caso no a bay di e facil ey. 
Sinembargo, ambos pareha por 
sigui hiba un bida sin cu nan mester 
biba den un trauma. E yiunan a ser 
permiti cu nan por bishita otro, 
como cu nan dos ta rumannan di 
otro.” 

E caso aki a ser cera pa corte pa 
cualkier otro demanda. 

Doris Fasano tocante e decision cu a 
ser tuma den corte, cu’n voz alivia a 
bisa: 66 Mi ta contento, cu 
sinembargo mi a logra di vence pa 
loke mi curazon ta desea. Pasobra, e 
dos muchanan lo crece y bira 
grandi, y nan tin tur e derecho pa 
haya sa, cu nan ta rumannan 
morocho di otro.” 

Actualmente Joseph tin su cuatro 
aña di edad y semper e ta hopi 
emociona, durante cu e dia mester 
yega, cu e ta sperando riba e bishita 
di su ruman homber color scur. 

Marcia y Luke felizmente cu otro 


Marcia Minger di un manera fielmente a haci tur clase di 
sacrificio pa por a logra brinda su casa e felicidad merece. 
Y Marcia tabatin tur su razon, como cu su amor pa su casa 
no conoce final. Ademas su casa Luke Minger no ta manera 
e otro hombernan casa, pero e ta ciego. Marcia di 35 aña, 
durante su trabao, na unda e ta trahando como voluntario 
na un centro di revalidacion a cera conoci eynan cu Luke. 
Di un amistad normal cu a crece entre Marica y Luke por 
ultimo nan a declara nan amor na otro. 


Marcia, semper a percura pa trata na 
ofrece su yudanza, te unda cu ta 
posible pa Luke no haci falta di nada 
como un homber ciego. Marcia 
kende ta un persona hopi activo, 
hasta a percura pa Luke por a 
celebra su cumpliaño den e centro di 
revalidacion, di mas mihor cu ta 
posible. Tur esnan mas yega di Luke 
a duna acto cu nan presencia pa e 
celebracion di cumpliaño. Aunke cu 
Luke ta ciego, sinembargo e no ta un 
homber di mucho exigencia. Luke 
semper a sa di acepta cu e ta ciego. 
Ta durante di e periodo di su mucha, 
na momento cu pa motibo di un 
incidente, e la perde e claridad di su 
wowonan. Apasa dianan y lunanan, 
na momento cu Marcia a realiza, cu 
e ta consisti di un adoracion grandi 
pa Luke. Marcia tocante su 
stimacion pa Luke a conta e 
siguiente:” Na momento cu Luke a 
conta mi, cu ta for di su mucha, e la 
bira ciego, mi a haya un duele 
inmenso cu su persona. Mas tanto 
ainda, pasobra sin yudanza di un 
persona, nunca e no por yuda su mes 
manera debe ser. Y durante un dia, 
mi a tuma e decision serio pa pone 
Luke na altura, cu mi ta locamente 
enamora na su persona. Mi por 
recorda ainda, con un sonrisa 
contento a aparece riba su cara limpi 
bon feita. Despues cu’n voz calmo e 
la contesta mi: “Marcia, mi por tuma 


bo palabra na serio?” 

Un atmosfera di emocion na e 
momento ey tabata reina den e 
camber. Marcia ansioso tabata spera 
riba contesta di Luke. Despues cu 
Luke a pensa un rato, e la kibra e 
silencio cu ta reinando y a contesta: 
“Marcia, si enverdad bo ta 
pertenece di un stimacion sincero y 
honesto pa mi como un homber 
ciego, anto sigur bo lo yena e 
espacio bashi den mi curazon. A 
reina un silencio total den e camber 
di Luke. Despues, Luke a baha su 
cabez y a cuminza yora pa motibo 
cu e ta un homber ciego. Algun rato 
despues, Luke a tuma palabra y a 
bisa: “Marcia, aunke cu mi ta ciego, 
bo declaracion cu bo a haci na mi, ta 
igual cu tin un luz ta guia mi, pa mi 
por drenta den e mundo di felicidad 
cu bo. Mi por sinti mescos, cu ta den 
un barco mi ta navegando den 
olanan grandi consisti di un amor 
puro y generoso. Marcia, mi ta spera 
cu bo alma tin tur e nobleza y 
cordialidad sin determinacion.” 

E amor di Marcia y Luke ta asina 
grandi cu no tabata existi ningun 
sorto di dificultad, cu por a ser un 
piedra den nan caminda. Dos siman 
despues cu Marcia a declara su 
stimacion pa Luke, nan a drenta den 
enlace matrimonial. Pa Marcia por a 
percura di un mihor forma pa Luke, 


e la tuma su retiro for di su trabao, pa 
e por dedica tur su tempo necesario 
pa e homber ciego cu tanto e ta 
adora. 

E ruman muher di Marcia a conta e 
siguiente di e pareha aki: 
“Enverdad, Marcia a adora e 
homber ciego ey, igual cu ta un 
deber e la haya for di cielo. Marcia a 
percura pa e homber ey cu tur su 
dedicacion y amor. E tabata baña y 
cria e homber ey y tambe e tabata 
feita Luke tur mainta, p’asina su 
cara por luci hopi limpi. Y na 
momento cu Marcia tabata yuda 
Luke pa desayuna, e tabata lesa 
diferente corant pa e homber cu a sa 
di roba su curazon. Marcia semper 
tabata kier, pa Luke por ta na altura 
di tur loke ta pasando den mundo. 
Sin e ayudo di Marcia, Luke lo ta un 
homber sigur rondona pa un 
scuridad mas peor di loke ya e ta 
como un homber ciego,” e ruman 
muher di Marcia a conta. Te cu riba 
un dia cu malasuerte a penetra den e 
bida di Marcia. Luke tabata sinta 
den e sala descansando su mes, na 
momento cu e luz cu un cantidad di 
bombiyo a los for di plafon, y a cay 
riba e cabez di Luke. E incidente ey 
a causa cu Luke a perde su 
conocemento. Un ambulance a ser 
yama y Luke a ser hiba na hospital. 
Pa sorpresa di Luke, na momento cu 
e la bin atrobe na su conocemento, e 

la realiza cu e no ta ciego mas. Y si 
durante añanan e no por a mira, 
diripiente su wowonan a haya e 
claridadnecesario atrobe. E golpi cu 
e la haya pa medio di e luz cu su 
cantidad di bombiyonan riba su 
cabez tabata e suerte di su bida. 
Tanto e docteman y e enfermeranan 
di hospital a keda paraliza, pa loke a 
tuma lugar na hospital na unda nan 
ta emplea. Durante e atardi ey, Luke 
a haya bishita di su señora na 
hospital, kende a keda sumamente 
contento, cu Luke a sali for di e 
sombra scur cu pa 12 aña largo a 
cubri e claridad di e wowonan di su 
persona. Marcia por a nota riba e 
atardi ey, cu Luke no a aprecia su 
bishita manera e la spera. 

No a pasa mucho dia, cu Luke por a 
bandona hospital y no manera un 
homber ciego, pero cu miradanan 
normal manera debe ser. E sala di e 
cas tabata doma di un forma hopi 
bunita, como un bon bini pa Luke 
atrobe na su cas. Tabatin varios 
invitado cu a presenta cerca Marcia 
y Luke pa por a felicita e pareha, 
como cu Luke por a mira atrobe 
despues di hopi aña cu e tabata 
ciego. 

Tabata riba un dia, ora cu Luke den 
priva a papia cu su señora: “Marcia, 
mi tin algo pa participa bo, cu sigur 
no lo cay na bo agrado.” 

Luke tabata kier a sigui papia, pero e 
la ser interumpi pa Marcia, “No 
Luke, tur loke bo tin cu participa na 
mi, semper mi lo acepta esey cu tur 
cariño, ademas tur bo problemanan 
ta di mi tambe. Ta kico ta molestia 
bo curazon, Luke? Bo sa toch cu mi 
stimacion pa bo ta algo etemo? Y mi 
no ta mira, pakico loke bo kier 
participa na mi, no por cay na mi 
agrado.” 

Marcia a keda manera mudo y sin 
palabra, na momento cu Luke a 
kibra su palabra y a bisa: “Pero 
Marcia, mi stimacion pa bo a yega 
na su final. Kere mi Marcia, den mi 
imaginacion, durante cu mi tabata 
ciego, semper mi a hiba di 
pensamento, cu bo ta un muher hopi 
mas actractivo. Bo caricianan 
brinda na mi, semper a ilumina un 
otro imagen di bo como mi señora. 


Pero awor mi a realiza, cu bo’n ta un 
sorto di muher cu semper mi a 
desea, pa comparti mi bida. Awor cu 
mi no ta ciego mas, mi a keda 
completamente desapunta pa por a 
casa cu bo. Bo ta un muher hopi 
mahos mes. Mi deseo ta, pa divorcia 
for di bo mas liher cu ta posible.” 
Marcia kende a keda totalmente 
descepciona, no por a spera nunca, 
cu Luke por ta un homber asina 
malagradicido, pa tur loke e la haci 
pa su persona durante cu e tabata 
ciego. Marcia a drenta den un 
mundo di tristeza, cual tabata mas 
scur di cualkier ser humano cu ta 
ciego. No a keda Marcia nada otro 
mas, pa por a bay di acuerdo cu 
Luke su exigencia pa e por haya su 
divorcio, p’asina e por ta un homber 
liber for di su persona. 

Despues Luke a conta e siguiente na 
un di su ex-bisiñanan: “Hamas, mi 
por tabatin e pensamento, cu mi ex- 
señora por ta un muher asina feo y 
slons. Awor mi a keda den un 
verguenza, pa por tabatin e muher 
ey como mi señora. Awor cu mi 
wowonan ta saludable atrobe, mi no 
por kita e pensamento, con tur 
mainta cu mi mester spierta for di 
soño, pa mester a mira, cu mi tin un 
señora cu ta hopi leu di ta un muher 
actractivo. Mi ta hopi sorry pa 
Marcia, pero mi no por a sigui 
soporta un bida mas, na lado di un 
muher asina slons y mahos. No, 
awor cu mi’n ta ciego mas, mi ta 
desea pa por ser rondona solamente 
pa muheman cu ta luci formalmente 
di buniteza. Mi por recorda ainda, 
na momento cu mi a bin na mi 
conocemento atrobe den hospital y 
por a mira atrobe. Mi a bira mi cara, 
y e promer persona cu mi a haya pa 
mira tabata mi señora. Den mi mes 
mi a bisa: “Ai mi Dios, mi señora no 
ta manera semper mi a imagina. Ta 
kico mi a yega di haci den mi bida, 
pa por a haya un sorto di señora 
asina? Na e momento ey ya mi 
tabata sa, cu hamas mi mes no lo 
pordona mi persona, pa e 
quivocacion cu mi a haci, pa por a 
casa cu’n muher asina, cu ta leu di 
tur exigencia y inteligencia.” 

Marcia mes, despues di a tende kico 
su ex-casa a expresa di su persona, 


tabatin e siguiente comentario: “Mi 
sa, cu enverdad mi no ta un angel y 
tampoco un madona den wowonan 
di un hende homber. Pero kico mas 
mi por a haci, mi a stima e homber 
ey di berdad, y mi a ser obliga pa 
obedece mi curazon, y casa cu e 
homber ey. Di mi curazon, mi ta 
desea pa Luke por encontra un 
muher mas bunita cu mi, pa e por tin 
un bida cubri cu felicidad. Ban 
spera, cu ora Luke ta di e leu ey, pa e 
muher enverdad por ta sincero y 
fiel. Mi lo ser obliga pa biba como 
un muher soltero, pasobra mi no 
kier funciona como un sorto di 
muraya, pa ta un strobacion den 
Luke su caminda. Enverdad si ta, cu 
te ainda mi ta stima Luke, y mi lo 
keda adora su persona den silencio. 
Pero, hamas mi lo lubida e 
temponan precioso, cu mi por a 
logra goza di e cariñonan pasional 
durante cu Luke ainda tabata un 
homber ciego. Mi amor a ser derota 
y a ser hundi den e fiemo di mas 
peor cu ta existi. Su ausencia sigur 
pa etemidad lo laga mi den un 
mundo silencioso.” 

E CANCION ‘HACI UN ORACION’ 
DOLOROSO Y PENOSO PA Ml CU 


Wendy Feliciana no ta un persona desconoci den nos comunidad 
television y tambe pa su gran talento. Ademas Wendy Feliciana ta 
pa un periodo corto Wendy Feliciana a dicidi pa laga loke ta racing; 
mucha ya Wendy Feliciana a cuminza cu cantamento, y tabata r 
social, politica y tambe e la yega di participa na Voz-di Landia. Per 
mariachi den nos hotelnan luhoso. Despues cu Wendy Feliciana d 
festival di Racing Team, na unda e la logra di sali e di tres finalis 
talento a guia su persona den e caminda artistico cu e la merece cu \ 
di e grupo Ambiente Total. Y cu e acercamento aki tambe di e grupo 
por a realiza su soño como cantante. Kende Wendy Feliciana env 
honor ta laga tur su fiel lesadornan conoce Wendy Feliciana un poc< 


Wendy Feliciana tabata bisti cu un trui 
blau scur, manga cortico cu streepnan 
blanco y un short preto. Riba su trui, e 
palabranan Zayon Racing ta lesable, y 
ta duna di compronde e amor cu e ta 
pertenece pa e deporte aki. 
Sinembargo cu Wendy ta stima e 
deporte aki, pa un corto tempo e la laga 
e deporte aki pa por a lanza su mes 
como un cantante. “Mi a tuma e 
decision pa acerca Edselyne Figaroa, 
como cu e ta un compositora di fama 
aki na Aruba, cu semper a logra 
exitonan grandi cu su cancionnan. Y mi 
acercamento na Edselyne Figaroa a 
haya su balor,” Wendy bisti cu’n bril 
riba su frenta for di e lugar cu e mester 
ta a bisa. “Pa mi sorpresa, Edselyne 
Figaroa a deposita su confianza 
completo den mi persona, y un par di 
dia despues, e la entrega mi varios di su 
composicionnan. Pero si, ta solamente 
e letranan di e cancionnan mi a haya y 
no e melodianan. Na momento cu mi a 
lesa e contenido di e letranan di e 
cancion ‘Haci un oracion’, mi a keda 
convenci, cu ta e palabranan di e 
cancion aki mi ta desea y ningun otro 
mas. E melodia di e cancion, si mi no 
tabata sa ainda, y a desea di laga esey, 


por lo pronto como un si 
Kere mi,” Wendy Feliciai 
voz cubri pa seriedad, “pi 
‘Haci un Oracion’ a haci 
grandi riba mi, como cu s 
ta puro real y nada di fanta 
por a ripara, cu e canci 
acepta cu tur amor, pa tu 
amante di musica. E ale 
experimenta cu e cancio] 
sigur maravilloso y supe 
despues a leun su mes i 
comodo den su stoel y 
manera bay leu den su 
Despues cu un energia di 
bisa: “Pa ser sincero, e < 
un Oracion” a resulta di 
satisfactorio di loke ta t 
Bo mes talvez por a rea 
medio di tanto vez, cu e 
nos radio emisoranan. Y i 
cu e cancion aki a logra d 
tur e Hit-Paradanan di nc 
loke ta trata di musica di \ 
a bisa mientras cu un so 
rondona su lipnan cora. 

Wendy Feliciana por a 
cancion cu e la produ 
Oracion’, a resulta den a 









peticifttt#. 


l' ATRECE RECUERDONAN 
URAZON” 

id. E ta hopi conoci pa medio di revistanan, corantnan, 
ta presidente y fundador di Zayon Racing. Sinembargo, 
g atras, pa por a lanza su mes como un cantante. For di su 
resona su voz na actividadnan di school, actividadnan 
ero tambe den arena musical e la yega di canta cu varios 
durante un participacion a debuta cu su talento den un 
lista y tambe e cantante mas popular di e festival ey, su 
u tur honor. Wendy Feliciana a ser acerca pa forma parti 
)o di gaita, Wendy Feliciana cu a nace cu sanger artistico, 
lverdad ta como un persona? Revista Boulevard cu tur 
>co mas di acerca. 


secreto pa mi. 
ianaabisa cu’n 
‘pero e cancion 
ñ un influencia 
1 su palabranan 
Ltasia.Ybo mes 
cion aki a ser 
tur esnan cu ta 
legria cu mi a 
on aki, ta algo 
)erior.” Wendy 
; un poco mas 
/ pa un rato a 
u pensamento. 
den su voz e la 
cancion ‘Haci 

1 algo bibo y 
trata realidad. 
a|iza esaki, pa 

2 ta ser toca na 
r no ta por nada 
drenta den casi 
\os emisoranan 
igaita,”Wendy 
onrisa bunita a 


a npara cu e 
uci, ‘Haci un 
algo inpagable 


y cu no ta existi ningun hurado, cu lo 
por duna un hustificacion correcto 
manera debe ser. “Ta kico mas mi por 
desea? Pasobra hecho ta, cu e cancion 
aki a logra penetra den tur curazon. 
Esaki mi por a ripara, na momento cu 
mi ta cana den nos cayanan, y hopi 
hende ta mustra dede den mi direccion 
y mi por a tende nan bisa entre otro: 
“Hey, mira ta esey ta Wendy Feliciana, 
e mucha muher cu ta canta ‘Haci un 
Oracion’.” 

Wendy pa un momento a parce cu e 
kier a cambia e topico di su 
combersacion. Despues di a pensa un 
rato, Wendy a bolbe tuma palabra y a 
bisa: “Pero si ta asina cu si e 
oportunidad ta duna, mi ta acerca e 
hendenan ey, y ta presenta mi mes 
personalmente na nan pa duna mi 
saludo. Mi mester bisa, cu mi ta haya 
esaki algo hopi grandioso mes, pa por 
ta conoci y gana e experencia como un 
cantante. Pasobra, pasando den algo 
asina, ta algo logico pa realiza cu mi 
proyecto musical a ser bon acepta y 
honradamente. Pero si,” Wendy 
hisando di tono a bisa, “aunke cu mi ta 
haya hopi atencion, por tin 
momentonan si, cu mi ta desea di por 






goza un poco di privacidad. “Ah,” 
Wendy hariendo a bisa, “pero Aruba 
ta chikito y un problema berdadero 
si, e no ta forma di e tanto ey pa mi, 
manera si ta e caso cu e artistanan di 
paisnan grandi ta haya nan mes 
confronta.” 

E cancion 'Haci un Oracion’, a trece 
un ventaha cubri cu satisfacion den 
e bida di Wendy Feliciana. “For di e 
dia cu e cancion aki a resona den 
aire, mi a haya un cantidad 
inmaginable di amistad. Mi ta ser 
yama hopi mes na telefon, pa nan 
duna mi nan palabra di felicitacion. 
Y ora cu mi ta cana den caya, tin di e 
mucha muheman cu mi no conoce 
ta acerca mi, y nan ta bisa mi: “Halo 


Wendy, bo no 
conoce mi sigur no 
ta asina? Ta mi ta e 
mucha muher cu a 
yama bo na 
telefon.” Wendy na 
e momento ey a 
mantene un silencio 
cortico, mientras cu 
un splendor 
briyante a aparece 
den su wowonan 
bruin. Wowonan 
bmin y bunita cu 
por suavisa cualkier 
pena y dolor. “Bo 
porkeremi, Wendy 
a bisa, “pero pa mi 
esaki ta un gozo total pa por cera 
amistad pa medio di telefon, cual mi 
ta considera como algo hopi bunita. 
Pero pa mi, nan tur a resulta den 
amistadnan cu mi a acepta di 
curazon. Mi mes ta haya, cu mihor 
mi tin un of mas enemigo y no un 
amistad falso. Pa ser franco, 
amistadnan falso solamente por 
causa mi pena, sufrimento y 
lagrima. Pero tur esakinan 
naturalmente tambe ta algo cu ta 
pertenece den e mundo aki. No ta 
berdad?” 

Actualmente tanto Wendy Feliciana 
y su gmpo di gaita Ambiente Total 
no tin e sosiego necesario mas, y ta 
parce cu no ta ser teni comprension 
cu nan. “Tende,” Wendy a bisa cu’n 


voz cubri cu sinceridad, “nos 
popularidad pa medio di e cancion 
di Edselyne Figaroa, ‘Haci un 
Oracion’, a percura pa nos agenda a 
keda completamente yen. Ta 
diferente instancianan ta contracta 
nos pa actuacionnan, y ta nos deber 
pa dunanan e honor mereci, pa nan 
por cera conoci tanto cu nos canto y 
ritmo di nos gmpo Ambiente Total. 
Pasobra, durante e dianan aki di 
fiesta di Pasco y Aña nobo, ta tur 
hende mes casi, ta desea di sali for di 
nan soledad pa nan por busca 
diverticion. Y esaki no ta algo di 
gravedad toch? Mi no ta gaña,” 
Wendy a bisa,” pero tin dianan cu 
nos ta ocupa cu mas cu cinco 
actuacion den un solo dia. Con bo 
kier meen, cu nos no ta keda cansa?” 
Wendy asombra a reacciona riba un 
pregunta cu a ser lanza na su 
persona. Wendy a sacudi su cabez y 
a bisa: “Claro cu si, cu nos ta keda 
totalmente kibra, pero nos ta haci 
esaki cu amor, y esey ta domina nos 
cansancio completo. Pero mi’n por 
nenga, e ta algo fantastico mes, 
pasobra na cada lugar, nos ta 
encontra caranan nobo cu ta acudi 
pa mira nos den actuacion 
personalmente. Pero kico haci 
mas,” Wendy a bisa sonriente, “e 
dianan di fiesta ta cortico, y nos 
mester provecha, pa duna tur hende 
e oportunidad pa disfmta di nos 
cantonan y actuacionnan.” 



HOLA AMIGOS 
te invito a que sintonises 


DINASTIA VALLENATA" 



"LA DIFERENCIA PARA ESCUCHAR 
VALLENATO" 


Todos los Sabado 
3:00 p.m. - 5:00 p.m. 
Todos los Domingos 
10:00 a.m. -12:00 p.m. 
por RADIO KISS 90.7 FM 


Con mucho amorTu amiga: 
MARELBIS REDONDO 

Wendy Feliciana den e bida artistico 
a logra di construi su nomber na 
halto den e carera artistico hunto cu 
su grupo di gaita Ambiente Total. 
Esaki ta algo cu sigur lo bay exigi 
hopi di su persona como cantante 
den futuro. 

Wendy Feliciana: u Bo tin tur bo 
razon. Bo a logra di tira e flecha 
exactamente na e lugar exacto,” 
Wendy a bisa cu un expresion 
entusiasmo den su voz. “Tende, mi 
lo bay hunga carta habri cu bo. 
Pasobra , e cancion cu Edselyne 
Figaroa a composita pa mi, 
naturalmente tin su consequen- 
cianan posetivo pa mi como 
cantante. Mi a haya hopi ofrecio 
caba cu diferente bandanan musical. 
Pero por lo pronto, te ainda mi tin un 
solo pensamento den mi mente cu 
mi lo kier realiza cu exito. Esey ta, 
pa bay participa den e festival di 18 
Maart dia di Himno y Bandera 
proximo. Y despues, mi lo bay lanza 
mi mes como cantante riba tur otro 
tereno artistico. Pa un rato nos 
combersacion a ser inturumpi na 
momento cu e telefon a resona. 
“Despensa mi pa un momento 
asina,” Wendy a disculpa su mes. 
Tabata parce cu hasta e ringmento di 
e telefon tabatin algo di ofrece na 
Wendy Feliciana. Despues cu 
Wendy a caba di atende e telefon, e 
la bisa cu’n tono satisfecho y un 
sonrisa amable riba su cara, e 
siguiente: “Bo a mira, bo mes por a 
tende talvez. Un pedida a drenta, pa 
mi por entrega tres C.D. como cu 
nan a gusta e cancion, c Haei un 


Oracion’. Corda 
bon, cu e cancion 
aki ta basa riba algo 
real y no algo cu a 
ser improvisa!” 
Wendy a bisa cu un 
mirada serio den su 
wowonan. 

Esnan cu a scucha e 
palabranan di e 
cancion ‘Haci un 
Oracion’ por a 
realiza e berdad di e 
cancion aki. E 
promer couplet ta 
basa riba e famianan, cu ta bibando 
den desunion cu otro. “Esaki no 
mester ta asina,” Wendy a bisa cu’n 
voz fisico, “pasobra nan mester 
corda, cu nan ta sanger di otro, y cu 
nan mester por pordona otro, 
p’asina por reina paz y felicidad den 
nan hogar. Pasobra si nan mes como 
un famia, no por stima otro, anto ta 
kende nan ta kere cu por stimanan?” 
Wendy a bisa mientras cu un 
disgusto a haci cu ta igual cu su 
lipnan na e momento ey a bira mas 
smal. Pa un momento Wendy a 
dirigi su miradanan riba e 
wandmeubelkast. Un potret di su 
yiu homber chikito ta formando e 
adomo hunto cu algun trofeo cu 
Wendy a logra di conquista cu su 
talento riba diferente tereno. Un 
cantidad di botteman miniatura di 
liquor, ta duna di compronde su 


hobby como coleccionista. Ta parce 
igual cu Wendy no sa, cu e ta 
amusando su mes pa su 
combersacion of cu e mester 
consumi su mes. Sinembargo, 
Wendy Feliciana ta pertenece di tur 
derecho pa saca afor di loke ta 
molestiando su persona. Despues 
cu’n voz abao y leu for di energia 
Wendy a bisa e siguiente: “Y e di do.s 
couplet, ta ser dedica na uzamento 
di droga. Habri un corant mainta y 
bo mes lo realiza, cuanto di nos 
jovennan ta hundiendo nan mes den 
perdicion pa medio di e droga 
maldiciona y ta benta tur nan 
estudio afor. Mientras cu e 
mayoman mester pasa nan dianan di 
fiesta sin nan yiu, cu tanto nan ta 
stima. No, pakico algo asina?” 
Wendy a bisa. “Esaki ta algo, cu mi 
tampoco no tin ningun contesta pa e 
asunto tristo aki. Y bo sa kico ta mas 
cruel?” Wendy a sigui bisa. “Esaki 
ta, mientras cu nan yiu ta slenter riba 
caya y ta busca algo di come for di e 
barinan di sushi, e grandinan mes cu 
ta culpable, ta sinta dushi tras di un 
mesa di cualkier restaurant luhoso, 
cu e mihor cuminda cu tin riba e 
menu compaña cu botter di 
champaña, p’asina nan por disfmta 
nan mes na grandi. Nos no ta den e 
cultura di droga toch?” Wendy a 
bisa mientras cu su stem a bira heers 
pa e forma duro cu e la hisa su voz y 
a consumi su mes. Pa un rato Wendy 
a hala un rosea profundo. Su 

cabeynan largo y preto cu ta 
yegando te na su schouder, a forma 
un combinacion bunita cu e color 
bruin cu su curpa ta pertenece. 

“E di tres couplet di ‘Haci un 
Oracion’ ta basa riba algo, cu nunca 
ningun hende por a yega di biba y 
pensa riba un caso asina cruel, cu pa 
semper lo keda den historia. Y esaki 
ta algo cu nos no por kita afor. 
Continuamente nos por tende na e 
radionan di atraco y mas atraco. 
Pero pakico esaki?” Wendy hisando 
su schoudeman na halto a bisa. “Te 
ainda ta fresco den mi memoria di e 
mama joven, cu a bay traha na e 
banco na cual e tabata emplea, pa 
gana su pan di cada dia, y a bay 
encontra cu su morto eynan, di un 
manera bmtalmente y cruelmente 
na man di e atracadoman criminal. 
Bo por imagina bo mes algo asina 
baho y cruel?” Wendy a bisa 
bahando di tono. “Figura bo, un tiro 
cu a ser tira pa un di e atracadoman, 
a resona e idioma grosero, y e mama 
joven a haya su morto, sin cu nunca 
e no por a biba y pensa esey. Ta 
solamente e sangeman for di e 
herida profundo, tabata e ultimo 
testigo di e drama mortal. E mama 
joven ey, na momento cu e la tuma 
despedida di su yiu muher chikito pa 
bay traha, ningun momento no por a 
pensa, cu e la tuma despedida di su 
yiu pa etemidad. No, mi’n por 
compronde ta di con e bordugonan 
criminalnan ey, no por tabata capaz 
pa por a pensa como un ser humano, 
cu nan ta cometiendo algo inhusto y 
inpordonable.” Pa un momento 
tabata parce cu Wendy Feliciana no 
por a expresa su mes pa e frustracion 
cu na e momento ey a domina su 
persona. 

Tabata durante un show musical na 
Tele-Aruba, cu Wendy Feliciana a 
haci e invitacion na Iviene 
Hemandez, e yiu muher chikito, cu 
e mama joven for di su boluntad a 
laga atras, pa e por regala su C.D. 
6 Haci un Oracion’na e mucha muher 
chikito. 

“Mi no ta gaña,” Wendy sacudiendo 
su cabez a bisa, “pero mi mester a 


lucha contra mi lagrimanan pa no 
yora, durante e momento cu mi a 
canta “Haci un Oracion’. E 
famianan di e mucha muher chikito 
no por a domina nan mes y a 
cuminza yora. Y tabata durante e 
momento ey, cu mi a haya mi mes 
den un escena inmaginable, cu mi 
mester a krimp mi curazon den otro, 
pa mi tambe no cay den yoramento. 
E tabata un momento hopi doloroso 
mes durante e momento ey,” Wendy 
a bisa cu’n esfuerzo den su voz.” Y 
bo sa kico ta dushi di e mucha muher 
chikito ey? E ta hopi spierto mes. E 
la acerca mi y a puntra: “Con bay cu 
bo? Ta bo ta Wendy? Mami a bisa 
mi, cu e tambe ta gusta bo cantica. 
Ami ta Ivienne y mi a bin busca un 
C.D. Cerca bo.” Wendy pa un rato a 
pasa su man na su wowonan. “Y bo 
sa, “Wendy a bisa, “cu for di e dia ey, 
e mucha muher chikito ey 
continuamente ta yama mi na 
telefon, pa informa ta na unda mi ta 
bay canta, pa e tambe por bay mira 
mi. No lubida, cu mi tambe ta mama 
di un yiu homber chikito, y hamas 
mi kier biba pensa, pa un dia mi bay 
laga mi yiu atras. Aunke cu mi sa, cu 
mi yiu no lo bay haci falta di nada. 
Pasobra e tin su welo, wela y su 
famianan cu tin un stimacion grandi 
pe. Pero si,” Wendy a bisa acerca, 
“mi ta keda riba mi palabra. Un yiu 
mester di su mama, pa e por goza 
tanto di cariño y e amor berdadero di 
un mama. Pero e mucha muher 
chikito ey, te ainda ta mucho chikito 
y inocente, pa por realiza e perdida 
costoso di su mama, cu e la perde na 
mannan di e atracador criminal. 
Pero bo sa kico si mi a ripara, 
durante e show musical na Tele- 
Aruba? Cu e personanan cu 
actualmente ta tene encargo di e 
mucha muher chikito, ta pertenece 
di un amor grandi y yena di 
delicadeza pa Ivienne Hemandez. 
Nan ta trata Ivienne hopi bon mes, 
sifuera cu ta nan mes ta su berdadero 
mayoman.” Wendy pa un rato a laga 
su miradanan bay den direccion di e 
potret di su yiu homber chikito cu ta 
riba e wandmeubelkast y despues a 
bisa: “Bo sa kico actualmente ta 
molestiando mi curazon? Cu 


durante e periodonan aki di fiesta, 
mi ta mucho ocupa cu actuacionnan. 
Y e poco tempo cu ta resta mi 
persona, mi mester dedica esaki na 
mi yiu homber chikito di dos aña. 
Pero bo por kere mi palabra, tan 
pronto cu e dianan di fiesta lo ta 
pertenece na pasado, mi lo bay 
invita e mucha muher chikito, pa e 
por bin mi cas. E lo por hunga cu mi 
yiu homber chikito y tambe nos por 
sali hunto pa bay come of busca 
cualkier diverticion, cu un mucha 
mester pa nan desaroyo.” Tabata 
bon riparable na e momento ey, cu 
Wendy Feliciana ta concentrando su 
mes bon y ta luchando contra algo 
cu ta causante di un pena na su 
curazon. Wendy a pasa su man den 
su cabeynan largo y despues a bisa 
sin e gracia necesario: “Sinem- 
bargo, despues di e show na Tele- 
Aruba cu mi a bay cas y a bay drumi, 
e imagenan completo di e famianan 
yorando y e mucha muher chikito a 
pasa manera un pelicula den mi 
mente. Na . . . Na e momento ey si, 
mi no por a domina mi mes mas, y 
mi a cuminza yora mescos cu’n 
mucha chikito. Pe . . . Pero ta kico 
mas mi por a haci? E impresion di e 
tristeza pa e mucha muher chikito cu 
a keda atras, a haci cu e anochi ey ta 
mescos cu ta un sombra scur a 
rondona mi, pa cual mi mester a 
yora obligatoriamente pa e dolor cu 
a viola tanto mi alma y curazon.” 

E grupo di gaita “Ambiente Total” ta 
consisti di 18 integrante cual ta: 

Jempi, Ruben, Suhein, July, Chris, John- 
Francis, Omar, Kim, Sontje, Francis 
Jacobs, Michel, Celia Jacobs, Argeline, 
Rebecca, Louisette, Francela, Joseline y 
Wendy. 

DOCHI FONTEIN A BUSCA AYUDO CERCA CORNES NOGUERA 

PA UN JONCUMAN INDESEA 


E sodoman cu tabata cubri Dochi 
Fontein tabata duna di compronde, 
cu e ta un homber balente y trahador. 
Dochi Fontein ta gusta e lugar na 
unda e ta bibando den su cas di torto 
pa noord di Vader Piet. For di dia cu 
Dochi Fontein a pisa su pianan 
eynan e la keda inspira pa por biba 
eynan. 

Y Dochi Fontein a traha riba su 
ilusion y a constmi un cas di torto pa 
por biba eynan hunto cu su señora. 
Un lugar na unda e por a cria bestia, 
p’asina e por yega na su cuminda di 
cada dia. Dochi por a sinti su mes 
manera un rey, na momento cu e 
mester mira su porconan, 
cabritonan y e galiñanan cu e ta cria. 
Ademas, eynan mes cerca no mucho 
leu for di su cas, e tin su cunuco, na 
unda mayoria vez e tabata pasa su 
dianan hunto cu su señora. Nan dos 
tabatin tur nan placer, pa por goza di 
e cosecha cu nan cunuco ta produci. 
Hunto nan tabata comparti nan 
felicidad cu nan yiu muher Lisa, 


DURANTE SIGLO 1800 

kende a nace den e cas di torto. E 
dianan no a para keto, y nan yiu 
muher a bira grandi y bunita. Riba e 
dia di e cumpleaño di Lisa su 16 aña, 
esaki a ser celebra entre nan tres di 
un manera familiar. Y ora cu e dia 
yega na su final y e anochi ocupa 
Amba, Dochi Fontein tin tur loke un 
ser humano por desea. Un anochi 
trankil pa e por tuma sosiego riba e 
banki dilanti su cas di torto. 

E BISHITAINDESEA 

Tabata durante un atardi, na 
momento cu casi e naturaleza 
completo banda di e cas di Dochi 
Fontein a manera paraliza. Pa 
promer vez den su bida, cu Dochi 
Fontein a encontra su mes den algo 
straño, na momento cu un joncuman 
inespera a presenta na su cas di 
torto. E joncuman ey despues cu a 
pasa su man na su atras, a cay sinta 
riba e rand di un bentana. E la haci 
esey, manera si encaso ta algo di 


custumber esey ta. E solo durante e 
momento ey ya ta casi bahando den 
horizonte. E joven straño ta bisti cu 
pañanan di alta calidad consistiendo 
di puro seda. Dochi Fontein a keda 
asombra, como cu na Amba casi no 
tin ningun hende, cu por permiti su 
mes e luho ey. E tipo straño ey tin un 
bon aparencia, cu por impresiona 
cualkier hende. E cara di e tipo ey 
continuamente tabata ser cubri cu 
un sorto di harimento silencioso. 
Dochi Fontein no a keda satisfecho 
cu e bishita ey. Dochi a bandona e 
sala di su cas di torto y a bay sosega 
su curpa riba e banki den sabana. Y 
Dochi Fontein tin tur su motibo, pa 
por a duda cu e tipo straño ey por ta 
confiable. Pasobre cada vez cu e 
mester hari, bo por a mira tur su 
dientenan cu tabata parce oro 
completo. Dochi a keda contento y 
satisfecho, na momento cu e 
joncuman straño ey a bandona su 
cas. Dochi a lanta for di su banki y a 
bay cerca su señora, pa hunto nan 

por bebe un poco koffle. Ddespues 
diespues cu Dochi a tuma e ultimo 
slok di e koffie e la keda mira na su 
señora y a bisa: “Tende, awor cu nos 
yiu muher a bay drumi, mi tin gana 
di papia algo cu bo cu tur seriedad. 
Kere mi Chichi, pero e tipo cu a 
presenta na nos cas inespera, a pone 
mi den un duda grandi. Kere mi, 
pero mi no ta gusta e tipo ey, y 
tampoco mi no ta confia e tercio ey. 
Pa promer, tur su dientenan ta di oro, 
ademas e ta papia cu’n voz abou den 
un sorto di idioma cu mester ta 
pertenece durante hopi siglonan 
pasa. Tambe, e ta papia cu un voz 
dominante, manera si encaso ta e 
mundo completo mes ta di su 


persona. E señora di Dochi a laga 
Dochi papia a tuma palabra y a bisa: 
“Bo tin razon Dochi. E joncuman ey 
tampoco no ta na mi agrado. E no a 
bisa nos ni sikiera su nomber.” 
Aunke cu tanto Dochi Fontein y su 
señora no a aprecia e bishita di e 
yoncuman, sinembargo, nan yiu 
muher Lisa si ta completamente di 
acuerdo, pa e yoncuman ey por sigui 
haci un bishita na nan cas. Y esey 
por ta posible cu Lisa tin un mirada 
riba e joven ey, como cu na caminda 
cu nan ta biba, casi nan no ta haya 
otro hende pa mira. Tanto Dochi 
Fontein y su señora, por fin a logra 
na convence nan yiu muher, cu e 
joven ey no ta parce un homber cu 


por haci su persona feliz. Pero si, 
aunke cu e joven a ripara cu su 
bishita na e cas di Dochi Fontein no 
ta ser aprecia, sinembargo esey no a 
stroba e joven straño, pa e termina 
su bishita cu e ta haci special, pa por 
mira e yiu muher di Dochi Fontein. 
Pa un momento ambos a tene un 
silencio. Un biento fuerte na e 
momento ey a percura cu pa medio 
di e bentananan habri e sala di e cas 
di Dochi Fontein a aparece un sorto 
di zondio straño no costumbra. E 
biento tabata forma un sorto di 
yoramento pa sclamacion. 

“Bo sa,” e señora di Dochi Fontein a 
tuma palabra, “mi ta haya cu hasta 
den e harimentonan di e joncuman 
tin un sorto di ansha. Dochi, bo no ta 
haya, cu ta mihor pa bo bay na 
Comes Noguera? Pasobra, Comes 
ta un homber cu ta pertenece di hopi 
experencia mes, riba tur sorto di 
tereno.” 

“Comes?” Dochi a puntra cu’n cara 
disgusta. “Pero e homber ey ta biba 
te na Sabaneta! O, bo’n sa esey 
ainda?” E señora di Dochi a hisa su 
cara na halto y a bisa: “Claro, cu 
Comes ta bibando hopi leu mes for 
di Vader Piet. Pero, si bo ta desea, pa 
nos por haya sa mas di e joven ey, 
anto ta Comes ta e unico persona, cu 
por duna nos un bon conseho, y 
ningun otro hende mas. Pero ta 
pakico tanto preocupacion, bo tin bo 
burico toch pa hiba bo eynan?” Den 
profundo di su curazon, Dochi ta 
completamente di acuerdo cu e 
decision di su señora. E sa cu su 
señora ta pertenece di un caracter 
hopi fuerte y decesivo. 

Despues cu Dochi Fontein a bolbe 
bebe un poco koffie sterki, e la bay 
sosega riba su banki pafor di su cas. 
Un banki cu Dochi Fontein a traha 
cu tur su pasenshi for di algun taki 
bmto di watapana y flambeu di 
kadushi. E cantidad di streanan cu a 
cubri e cielo, a trece mil y un 
recuerdo pa Dochi Fontein. E 
imagen di su yiu muher Lisa, tabata 
pasa bibo den su mente, for di su 
chikito te na momento cu e la bira 
grandi y bunita. Pa awor un joven 
straño y raro, ta tratando pa 
conquista su yiu muher cu tanto e ta 
stima. Dochi Fontein tabatin un solo 

pensamento, esey ta, pa hamas e lo 
permiti, pa e felicidad cu e tin pa su 
yiu muher, ser entrega na un joven 
cu no ta goza di su confianza. Su 
prestigio como un bon tata, hamas 
lo permiti pa un ser masculino 
agresisvo manera e joven ey penetra 
den e bida di su yiu muher. 

DOCHI FONTEIN RUMBO PA 
SABANETA 

Dochi Fontein por a sinti su mes 
contento na momento cu riba su 
burico, e por a ripara, cu e ta casi 
yega na e cas di torto na unda 
Comes ta bibando. Aunke cu e solo 
na e momento ey no ta di halto ey, 
sinembargo, e la percura pa e camisa 
blanco cosi for di saco di sucu cu 
Dochi tin bisti a ser cubri cu 
sodoman. Na e momento ey, Dochi 
Fontein tabata pensando riba su 
señora y su yiu muher. Nan tabata 
pafor di cas pa zwai cu nan man, pa 
desea Dochi tur clase di suerte. 
Dochi por a sinti un alivio na 
momento cu for di leu, e por a mira 
algun cas di torto cu ta kedando 
bastante distancia for di otro, pa e 
por a compronde cu e ta yegando na 
e cas di Comes Noguera. E por a 
sinti su mes contento cu e la yega 
den e bario di Sabaneta. Algun rato 
despues, Dochi Fontein sinta riba su 
burico a acerca e cas di Comes 
Noguera. Den sabana dilanti e cas, e 
señora di Cornes Noguera ta 
mulando maishi rabo riba un piedra 
cu ta special pa esey. Na e hol cu tin 
den e piedra, ta bon riparable cu ta 
hopi saco di maishi rabo mes a ser 
bati riba e piedra ey. Despues cu 
Dochi Fontein a saluda e señora di 
Comes Noguera, e la ser invita pa 
drenta paden. E señora a duna Dochi 
Fontein di compronde, cu 
actualmente Comes ta den cunuco 
ta buscando yervanan necesario, pa 
e por traha remedi di tera. Despues 
di un combersacion corto, Dochi a 
ser ofrece, si e tin gana di come 
funchi cayente cu lechi cabrito. 
Dochi cu aprecio a acepta e ofrecio. 
Dochi Fontein a sinti su mes alivia 
na momento cu e señora di Comes a 
sali for di e cushina chikito y e por a 
saborea di e funchi cayente cu lechi 

di cabrito, pa e por a kita su hamber 
cu a ser causa pa medio di 
cansancio. For di pafor algun 
cabrito tabata produci nan idioma di 
animal. No a dura di e tanto ey, cu un 
ladramento di un cacho a duna di 
compronde cu Comes Noguera a 
regresa for di su cunuco. E cacho cu 
ta considera e sabana como su 
tereno propio, den su manera cu su 
blafmento ta protestando, cu e 
burico di Comes ta mara eynan na 
un troncon morto di un palo di 
watapana. Dochi Fontein por a 
tende con Comes tabata trata na 
calma su cacho. Un rato despues 
Comes sigui pa su cacho a drenta 
paden di e cas. A reina un escena 


amistoso den e cas di torto, na 
momento cu Cornes y Dochi 
Fontein a saluda otro. No por ta otro 
tampoco, como cu e dos personanan 
aki ta hopi bon conoci di otro, pa leu 
cu nan ta bibando for di otro. 
Despues cu Comes Noguera a kita 
su sombre di cabana for di su cabez, 
y a colga esey na un clabo cu ta claba 
na muraya, nan dos a drenta den un 
combersacion profundo cu otro. 
Comes kende ta conoci di ta un 
homber yena cu humor y bon 
conducta a ofrece Dochi Fontein, cu 
si e tin gana di dal un bitter di rom 
cora, pa por pone su curpa den un 
condicion perfecto. Comes a lanta 
for di stoel pa bay busca e mm. 

Despues hunto nan a desea otro tur 
clase di salud. Dochi Fontein a dal e 
biter den un solo vez. Dochi su cara 
a trek den otro pa e rum cu tabata 
hopi fuerte. Despues Dochi Fontein 
a entrega e calbas chikito atrobe na 
Comes den cual e la haya e mm. For 
di pafor, e zonido ta scuchable pa e 
maishi rabo cu e señora di Comes ta 
mulando riba e piedra. Na e 
momento apropia, Dochi Fontein a 
intummpi e combesacion y a bisa: 
“Comes . . . Comes, mi ta spera cu 
mi bishita no ta un molester pa bo. 
Pero tanto ami y mi señora cu mi yiu 
muher, hunto nos a tuma e desicion 
pa acerca bo pa ayudo. Dochi 
Fontein pa un momento a keda sin 


bisa nada y despues a sigui cu su 
splicacion di su bishita na Comes 
Noguera. “Comes, tin un joncuman 
cu ta maldiciona tanto mi bida y 
tambe di mi señora y mi yiu muher.” 

CORNES NOGUERA TA 
OFRECE SUAYUDO 

Comes kende a ripara, cu Dochi 
Fontein tabatin molester pa conta 
den kico e por ta pasando, a tuma e 
decision pa curasha Dochi pa saca 
afor di loke ta molestiando su 
persona. E la ofrece Dochi Fontein 
pa dal un biter mas di mm cora. 
Despues Comes Noguera por a 
compronde, cu enverdad tin algo cu 

no ta cuadra di e bon ey cu Dochi 
Fontein. Comes cu su experencia 
fisico a logra capta, cu e mester 
tuma e palabranan di Dochi na serio. 
E palabranan cu Dochi Fontein 
tabata pronuncia casi no por a sali 
for di su garganta. Pa medio di e 
claridad di solo cu ta penetrando den 
e cas di torto, Comes por a ripara 
riba e cara di Dochi, con e seriedad 
tabata domina su persona. E 
palabranan di Dochi Fontein por 
poco tabata produci un grito pa 
auxilio. 

“Pero Compa,” Comes a intummpi 
Dochi Fontein, “calma bo, te ainda 
bo’n ta condena pa muri toch?” 
“Esey ta berdad Cornes. Pero 
enverdad, cu mi ta encontra mi mes 
den un crisis hopi serio, cu mi a haya 
mi mes obliga na bin cerca compa, 
pa compa por duna mi e ayudo 
necesario.” 

“Claro compa, mi lo trata pa yuda te 
na unda cu mi por. Y mi lo tuma 
cualkier di compa su palabranan cu 
tur seriedad. Compa Dochi, tuma tur 
bo tempo necesario, pa mi por haya 
sa kico enverdad ta bo 
preocupacion. 

“Despues di a kras den su garganta, 

Dochi Fontein a bolbe tuma palabra: 

66 

Comes, mi sa, cu ta hopi hende mes 
ta gradicido na bo, pa e yudanza cu 
bo a dunanan. Bo a yuda hopi hende 
mes cu oracionnan, pa esnan cu 
tabata ser domina pa mal aire. Y pa 
no lubida, e sabeduria cu compa 
Comes tin pa traha remedi di tera, pa 
por a cura hopi hende di nan 
enfermedad.” Cornes kende a 
ripara, cu Dochi Fontein ta ser cubri 
pa un ansha terible a tuma palabra 
na su encargo y a bisa: “Compa 
Dochi, no perde speranza den mi, 
ban trankilo, pa mi sa exactamente 
kico ta kico.” Dochi Fontein a conta 
Comes, con un joven cu ta bin su 
cas, y semper cu e cay sinta, e 
mester pasa su man na su atras. Y 
tambe ki ora cu e joven ey mester 
hari, cu ta bon riparable cu tur su 
dientenan ta di oro, tambe cu 
semper e joven ey ta bisti cu 
pañanan di alta calidad. 

Comes a tuma palabra y a bisa: 
“T’asina bida ta, duro y yen di 

molester innecesario. Pero compa 
Dochi, e joncuman ey no por a bin di 
Spaña cu barco? Pasobra, e 
spañonan ta conoci, cu nan ta bisti 
hopi bon mes, y no manera nos cu no 
por haci esey, pasobra nos no por 
permiti sorto di luhonan asina.” 

“No!... No Comes, pasobra su voz 
tambe ta igual, cu e ta di un idioma 
hopi anticua y tambe e ta zona hopi 
dof mes. Kere mi, pero ki ora cu mi 
mester mira e joncuman ey, mi 
curpa di biaha ta cuminza grima y 
tambe mi cabeyan di braza ta 
cuminza rijs. Tambe tanto mi señora 
ta sinti e mesun cos cu mi. Mi ta 
spera cu mi por conta riba ayudo di 
compa, pasobra mi no tin ningun 
otro hende mas, cu mi por acerca pa 
ayudo.” 

CORNES OFRECIENDO SU 
YUDANZA 

Comes a duna Dochi Fontein su 
palabra, cu un di e dianan cu ta sigui, 
cu e lo pasa personalmente na Vader 
Piet cerca Dochi. E la duna Dochi 
Fontein di compronde, cu e lo bisti 
su mes cu pañanan bieu cu e tin y 
tambe cu e lo prepara polvo pa su 
scopet. 

Un scopet di antaño, na unda e boca 
tin un forma di trompet, cu mester 
ser yena cu polvo promer y despues 
cu paña, pa e por cende na candela 
pa e por tira. Pronto bo por biba 
atrobe cu e paz necesario.” 

E señora di Comes kende tabata den 
cushina, a drenta den e sala y a 
ofrece Dochi Fontein pa come algo. 
“Compa Dochi, mi tin pisca hasa, bo 
ta desea di come cu nos?” 

Dochi a hari y a bisa: “Na e holo 
dushi cu ta saliendo for di cushina, 
mi por a ripara cu tabatin pisca ta 
hasando. Mi no ta mira pakico mi 
mester nenga, pasobra pisca ta un di 
mi cumindanan favorito.” 
Despues di a caba di come pisca cu 
funchi cayente, a sigui un 
combersacion chikito y despues 
Dochi Fontein a dicidi cu e mester 
bay cas. Un poco rato despues 
Dochi Fontein sinta riba su burico, 
tabata na caminda atrobe pa su cas. 
Mientras cu su burico ta marcando 
su pasonan, Dochi Fontein su 


pensamento tabata dirigi riba e 
palabranan cu Comes Noguera a 
bisa su persona como aviso: 
“Compa, percura pa trata e 
joncuman ey di un manera hopi 
delicado. Pasobra, ningun momento 
e mester haya e sospecho, cu bo a 
busca yudanza.” 

Dochi Fontein a duna Comes e 
splicacion, cu e mes lo ta sinta riba e 
banki pafor di cas y cu tanto su 
señora y su yiu muher lo ta sinta tras 
di e scot di e camber, mientras cu e 
joncuman indesea, lo ta sinta 
manera semper riba rand di e 
bentana. Tambe Comes a haci e 
peticion na Dochi Fontein, pa nan 
trata tan pronto cu e mester presenta 


na nan cas, pa percura pa cada un ta 
sinta na nan lugar manera a ser 
palabra. Esaki, pa ora cu e mester 
los tiro for di e scopet, pa nan no 
mester ser raca pa e tironan. Comes 
tabatin tur e seguranza, cu e 
joncuman ey mester spanta pa e tiro, 
y cu e lo bay for di eynan pa semper. 

DOCHI FONTEIN CAFMANDO 
SUSEÑORA 

E claridad di solo ya a cuminza tuma 
su despedida na Aruba cu su 
rayonan, na momento cu Dochi 
Fontein for di leu ya por a mira su 
cas di torto. E desordo di e lamar na 
e momento ey, cu su olanan tabata 

kibra nan mes den e piedranan di 
lamar y na e bocanan. Algun di e 
pahranan ainda ta amusando nan 
mes bou di e poco claridad di solo, 
cu ainda tabata percura pa ilumina e 
cielo blau, cu ya poco-poco ta 
cambiando pa e color blau scur. Na e 
momento ey, Dochi Fontein tabata 
desea, cu e no mester tin e 
obligacion pa yega na su cas, como 
cu e ta pertenece di un deseo fuerte, 
pa e por a bay busca algun cocolishi 
grandi, pa e por a pone un bunita 
toque na e sabana di su cas. Dochi ta 
haya, cu e atardi ta asina bunita pa 
por a ser perhudica, pa un joncuman 
cu a inturumpi e trankilidad di nan 
bida. Un ladramento di un cacho 
contento a resona su ladramento 
como un bon-bini na su doño. Dochi 
Fontein tabata contento cu e por a 
yega na su cas atrobe cerca su 
señora y su yiu muher. Na e cara di 
su señora, Dochi Fontein por a 
ripara cu e joncuman straña a 
presenta atrobe na nan cas. E señora 
a pone Dochi na altura, cu e 
joncuman straña a bolbe presenta y 
cu nan a pasa un dia cubri cu ansha. 
Dochi Fontein por a logra calma 
tanto su señora y su yiu muher y a 
bisanan cu pronto Comes Noguera 
lo bin na nan cas, y cu pronto e 
armonia necesario lo por reina 
atrobe cercanan manera semper 
tabataecaso. 

E JONCUMAN AROGANTE 
Y riba un dia den oranan di merdia 


Comes Noguera a presenta na nan 
cas manera e la priminti. Desues di 
un combersacion chikito, Comes 
Noguera a investiga e wowonan di e 
yiu muher di Dochi Fontein. E kier a 
logra sa, si su wowonan no por a 
pasa den algo no permitible, pa e 
tercio arogante cu inespera a drenta 
den nanbida. 

“Tende mi bon,” Comes Noguera a 
bisa mientras cu e la seca algun 
sodor for di su frenta. “Pa promer, 
laga nos tene nos mes, mas calma cu 
ta posible p’asina nos por gara e 
joncuman ey den trampa.” 

Dochi Fontein kier a bisa algo, pero 
e la ser stroba, na momento cu for di 
e porta cu ta habri, e por a mira con 
su pushi preto tabata core tras di un 
raton. Despues e la bira su cara den 
direccion di Cornes y a bisa 
:”Compa Comes, mi tin tur e 
confianza necesario den bo, cu bo lo 
salba nos for di e tortura cu nos ta 
enfrentando. E señora di Dochi 
Fontein a prepara pa hunto nan por a 
come yambo cu su funchi cayente. 
Cornes tabata saborea di su 
cuminda, ora cu e la bisa: “Mi sa cu 
mi a nace cu un sorto di don y poder, 
pero si mi tin mas poder cu e tercio 
ey, ta Dios so lo sa esaki.” 

Despues cu nan a caba di come, 
Dochi Fontein a bai para na e 
bentana y a mira pafor. Cu un voz 
cubri cu susto, Dochi Fontein 
despues a bisa: “Comes, mi ta kere 
cu e ora ta acercando, cu e joncuman 
ta den yega. Mi por mira esey, na e 
sombra di e palo di watapana. Ta ki 


ora, cu e sombra ey ta di e distancia 
ey, e joncuman sa yega akinan.” 

Pa seguridad, Comes a pidi e señora 
di Dochi Fontein, pa sconde tur loke 
ta skerpi, como cu e tercio straña ey 
por haci uso di nan, pa defende su 
curpa. Un y tur a concentra nan mes 
pa loke por bay tuma lugar. A pasa 
casi mei-ora, ora cu diripiente un 
biento duro for di normal a cuminza 
cubri e lugar na unda Dochi Fontein 
y su famia ta bibando. Na e mesun 
momento ey, e joncuman raro a 
aparece, mescos cu ta e biento duro 
a trece e tercio ey den cas. E 
wowonan di e joncuman tabata casi 
sali for di nan lugar, mientras cu pa 
medio di e poco claridad di solo cu 
tabata penetra den e cas, su 
dientenan di oro tabata bon mirable. 
Comes for di e lugar cu e tabata 
scondi, por a mira con e sombra di 
joncuman straño tabata aparece riba 
e muraya. Un sombra cu a produci 
un spanto, nerviosidad y un ansha, 
pa tur esnan cu tabata den e cas di 
torto. Manera ta costumber, e 
joncuman a pasa su man na su atras 
y a cay sinta riba rand di e bentana. 
Su dientenan di oro tabata briya y ta 
combina nan mes bon, cu e paña 
caro cu e tabatin bisti. Comes a 
cuminza prepara su mes pa e por 
drenta den un accion critico, pa 
cumpli cu su palabracion cu e la haci 
na Dochi Fontein. Un aventura nobo 
y emocionante ta sperando Comes 
Noguera. E lo bira un lucha entre 
Comes y e joven straño. Comes 
tabata sigur di su mes, cu akinan ta 

trata di un joncuman cu no por ta 
cien por ciento di cabez, y cu e 
mester spanta e joven ey. E lo bay 
duna e joncuman ey un susto cu 
nunca mas, e lo risca na pone un pia 
den cas di Dochi Fontein. Comes a 
prepara su scopet, di un manera cu e 
no por faya, na momento cu e los un 
tiro pa spanta e joven ey. Despues cu 
un rapidez formal Comes a sali for 
di e lugar na unda e tabata scondi y a 
bisa cuun voz duro: “Joncuman, por 
fabor sali for di e cas aki, y trata pa 
no bini nunca mas akinan. Y si bo no 
cumpli pa loke mi ta ordena bo, mi 
lo tirabo mata.” 

Pero Comes a keda babuca, si e la 
kere cu e joncuman lo a spanta. E 
joncuman straño sin a pronuncia 
algun palabra, a bin cu pasonan 
poco-poco den su direccion. Na e 
momento ey tur esnan den e cas, por 
a scucha con e halamento di e rosea 
di e joncuman straño a penetra den e 
cas. E wowonan di e joncuman a 
bira mas grandi di normal den su 
cabez. Comes na e momento ey a 
compronde cu su bida ta coriendo 
peligro, si e no tuma accion di biaha. 

CORNES DEN ACCION 

Comes a los un tiro, y na e momento 
ey a resona un grito di yoramento cu 
no ta pertenece na nos mundo. Un 
grito manera di un alma malo. E tiro 
a raca e joncuman straño den su 
boca, y casi tur su dientenan di oro a 
los for di su planta, y a cay abou na 
suelo. Comes mesora a realiza, cu 
akinan no ta trata di un ser humano, 
pero di un ser inhumano cu mester ta 
pertenece di fiemo. Sinembargo, e 
joncuman straño a sigui bay den 
direccion di Comes. Comes no a 
perde mas tempo y a tene na su 
cadena traha for di cesal cu un cmz 
di palo, y a cuminza manda 
oracionnan den direccion di e ser 
inhumano. Tanto e cmz di palo y e 
oracionnan di Comes, a haci un 
influencia riba e joncuman straño. E 
joncuman a core bai den direccion 
di e bentana y a bula bay pafor cu su 
paña cu e tabatin bisti bou di 
candela. Un holor fiierte di swaflo 
na e momento ey a cubri e cas di 
torto completamente. E pushi di e 


famia di Dochi Fontein durante e 
momento ey-tur su lananan a rijs di 
un forma espantoso, mientras cu 
riba su lomba a crece un bulto 
grandi, cual a haci cu e pushi a bira 
mucho mas grandi di loke e ta. E 
cacho tambe a reacciona di un 
manera straña y cuminza produci un 
yoramento leu for di normal. Comes 
no a perde mas tempo, y hunto cu 
Dochi Fontein nan a sigui e ser 
inhumano cual a bai direccion pa 
lamar. For di e carson di e joncuman 
straño cu tambe a pega na candela, 
nan por a mira na su atras, con un 
rabo a sali for di e carson, den forma 
di un anker. Comes na e momento 
ey a trata pa baha e ser inhumano 


den lamar. Y Comes a logra esey. E 
ser inhumano a tira un sambuya den 
e lamar. A sigui un gritamento 
abnormal y despues e olanan grandi 
y bmto a braza e ser inhumano den 
su olanan grandi yena cu scumanan 
blanco, y a percura pa e yoramento 
hororoso termina. 

CORNES Y SU AVISO NADOCHI 
FONTEIN 

Na momento cu Comes Noguera y 
Dochi Fontein a regresa na e cas di 
torto, nan a encontra e señora di 
Dochi Fontein cu su man drechi teni 
na su curazon. E yiu muher mes 
tabata bao di yoramento pa e susto 

cu e la pasa aden. Na momento cu 
nan a drenta paden, un holor stinki 
consisti di swafel tabata cubri e cas 
total. E dientenan di oro di e ser 
inhumano cu a cay for di su boca pa 
medio di e tiro, a desaparece por 
completo. A keda solamente algun 
gamashi di carbon abou na suelo. 
Dochi Fontein a ser conseha pa 
Comes Noguera, pa nan muda for di 
eynan, y busca un otro cas pa nan 
biba. E conseho ey a ser duna, como 
cu e posibilidad lo keda existi, cu e 
ser inhumano lo por logra sali atrobe 
for di lamar pa trata na haci nan un 
daño, cu talvez na mundo ainda no 
ta conoci. Riba conseho di Comes, 
Dochi Fontein y su famia e anochi 
ey a pasa esey den un posada. Dochi 
Fontein despues di hopi 
buscamento a bin logra haya un bon 
tereno na Butuco, na unda e la bay 
biba cu su famia. Tabata durante di 
algun luna despues cu nan ta 
bibando den nan cas nobo di torto, 
ora cu Dochi Fontein durante e 
anochi ey tabata dmmi riba su banki 


nobo pafor cu e la traha, ora cu 
diripiente e la ser despierta for di su 
soño profundo, pa un gritamento 
duro sigui pa un yoramento. Dochi 
Fontein mesora a realiza cu e grito 
ey ta saliendo for di camber di su 
señora. E la core bay ainda zonza di 
soño den direccion pa e camber di su 
señora y encontre sinta riba cama 
bao di yoramento, mientras cu su 
yiu muher ta tratando na calma su 
mama. 

t6 Ta kico a pasa aki den?” Dochi 
Fontein cu un ansha den su voz a 
puntra.” E joncuman straña kier 
busca un manera pa mata mi. Tabata 
tin un cantidad di barbuletnan preto 
ta bulando den mi cama,” e señora di 
Dochi bou di yoramento a bisa. 
Dochi Fontein pa un rato a keda keto 
y despues a bisa cu’n voz calma: “Ta 
un mal soño bo a haya, y esey no tin 
ningun sorto di nificacion. Ta tur 
hende mes por haya un mal soño 
durante nan drumimento. No 
lubida, cu Comes a percura pa e la 
baha e demonio malo ey pa semper 


den lamar.” 

Tabata durante un dia, cu Comes 
inespera a duna un bishita na Dochi 
Fontein y su famia. Despues di un 
combersacion chikito, Comes a haci 
e pregunta, si ainda cualkier miedo 
por ta podera di nan. E señora di 
Dochi Fontein a keda keto durante e 
momento ey cu un cara cubri pa 
seriedad. Comes cu un hari chikito 
riba su cara a bisa: “Pero caramba 
comadre, ta di con bo tin un cara 
asina zuur, ta riba un lamoenchi bo a 
morde?” Despues di e palabranan ey 
tambe, Comes a tuma despedida y a 
bay direccion pa su burico pa e bay 
na su cas na Sabaneta. Un biaha mas 
Comes cu un hari chikito riba su 
cara a bira su cabez den direccion di 
Dochi Fontein y su famia y a bisa: 
“Si cualkier dia boso mester mira un 
porco cu tin hala y ta bula manera un 
chuchubi, anto yama mi mesora pa 
yudanza.” Despues Comes a sacudi 
su cabez y a hari, manera nunca e no 
a yega di pasa den nada straña. 

9\[a momento cu e angetnan cCi cieCo 
resona nan canto pa recorcCa nacemento cCi Cristo Jesus, 
cu esaJ(i por ser compaña cupaz y feCicicCacC 
den tur fiogar afi na JAruSa pa 

Un 6on ‘Pasco 

yena cu tur cCase cCi bendicion 
Un entracCayen cCigozoy seguricCad 

Tur Diadomingo 5 p.m. - 8 p.m. 
Vuelo 999 
"Oldies 99.9" 

(3 ora biahando bek den tempo) 
Piloto: JOE HERNANDEZ 
Co-piloto: Tico B. - Jimmy Oduber 


GALACTICA FM STEREO 
E sonido Cosmico 
Tei: 882534 

